CELEX: 32006D0883
Language: et
Date: 2006-12-05 00:00:00
Title: 2006/883/EÜ: Komisjoni otsus, 5. detsember 2006 , millega muudetakse otsust 2006/80/EÜ Sloveenia osas (teatavaks tehtud numbri K(2006) 5797 all)

7.12.2006   
            
            
               ET
            
            
               Euroopa Liidu Teataja
            
            
               L 341/37
            
         
      KOMISJONI OTSUS,
   5. detsember 2006,
   millega muudetakse otsust 2006/80/EÜ Sloveenia osas
   (teatavaks tehtud numbri K(2006) 5797 all)
   (Ainult sloveeniakeelne tekst on autentne)
   (2006/883/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 27. novembri 1992. aasta direktiivi 92/102/EMÜ loomade identifitseerimise ja registreerimise kohta, (1) eriti selle artikli 3 lõiget 2,
   ning arvestades järgmist:
   
               (1)
            
            
               Direktiiviga 92/102/EMÜ nähakse ette miinimumnõuded loomade identifitseerimise ja registreerimise kohta, ilma et see piiraks ühenduse üksikasjalikumate eeskirjade kohaldamist, mis võivad olla kehtestatud haiguse tõrje või kontrolli eesmärgil.
            
         
               (2)
            
            
               Direktiivi 92/102/EMÜ artikli 3 lõike 1 kohaselt peavad liikmesriigid tagama, et pädeval asutusel oleks ajakohastatud loetelu tema territooriumil asuvatest põllumajandusettevõtetest, kus peetakse kõnealuse direktiivi reguleerimisalasse kuuluvaid loomi.
            
         
               (3)
            
            
               Direktiivi 92/102/EMÜ artikli 3 lõikega 2 nähakse ette võimalus lubada liikmesriikidel jätta artikli 3 lõikega 1 nõutavast põllumajandusettevõtete loetelust välja füüsilised isikud, kes peavad üksnes üht oma kasutuseks või tarbeks ette nähtud siga, tingimusel et sellele loomale tehakse enne iga tema ühest kohast teise toimetamist nimetatud direktiivis sätestatud kontrollid.
            
         
               (4)
            
            
               Komisjoni otsusega 2006/80/EÜ (2) on teatavatel liikmesriikidel lubatud kohaldada direktiivi 92/102/EMÜ artikli 3 lõikega 2 ette nähtud erandit põllumajandusettevõtete puhul, kus on ainult üks siga.
            
         
               (5)
            
            
               Sloveenia on taotlenud direktiivi 92/102/EMÜ artikli 3 lõikes 2 sätestatud loa kohaldamist, mis käsitleb põllumajandusettevõtteid, kus on ainult üks siga, ja on esitanud asjakohased kinnitused kõnealuses direktiivis nõutud veterinaarkontrollide kohta.
            
         
               (6)
            
            
               Seetõttu on asjakohane lubada Sloveenial kohaldada nimetatud erandit.
            
         
               (7)
            
            
               Seetõttu tuleks otsust 2006/80/EÜ vastavalt muuta.
            
         
               (8)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2006/80/EÜ lisa asendatakse käesoleva otsuse lisas esitatud tekstiga.
   Artikkel 2
   Käesolev otsus on adresseeritud Sloveenia Vabariigile.
   
      Brüssel, 5. detsember 2006
      
         
            Komisjoni nimel
         
         
            Komisjoni liige
         
         Markos KYPRIANOU
         
      
   
   
      (1)  EÜT L 355, 5.12.1992, lk 32. Direktiivi on viimati muudetud määrusega (EÜ) nr 21/2004 (ELT L 5, 9.1.2004, lk 8).
   
      (2)  ELT L 36, 8.2.2006, lk 50.
   
      LISA
      
         
            “LISA
            Liikmesriigid, kellel lubatakse kohaldada direktiivi 92/102/EMÜ artikli 3 lõikega 2 ette nähtud erandit põllumajandusettevõtete puhul, kus on ainult üks siga:
            
                         
                     
                     
                        Tšehhi Vabariik
                     
                  
                         
                     
                     
                        Prantsusmaa
                     
                  
                         
                     
                     
                        Itaalia
                     
                  
                         
                     
                     
                        Poola
                     
                  
                         
                     
                     
                        Portugal
                     
                  
                         
                     
                     
                        Sloveenia
                     
                  
                         
                     
                     
                        Slovakkia”.